Page:Merry Muses of Caledonia.djvu/42

(　36　)

The bonnie lass o' Liviston, Her name ye ken, her name ye ken, And aye the welcomer you'll be. The farther ben, the farther ben. And she has written in her contract, To lie her lane, to lie her lane; And I have written in my contract. To claw her wame, to claw her wame.

The bonny lass o' Liviston, She's berry brown, she's berry brown; And ye winna trow her raven locks, Gae farther down, gae farther down. She has a black and rolling e'e. And a dimplit chin, a dimplit chin, And no to prie her bonnie mou' Wad be a sin, wad be a sin.

The bonnie lass o' Liviston, Came in to me, came in to me, I wat wi' baith ends o' the busk, I made her free, I made her free; I laid her feet to my bed-stock. Her head to the wa', her head to the wa', And I gied her her wee coat in her teeth, Her sark and a', her sark and a'.